Moris
చెలరేగిన సంజూ శాంసన్‌
పుణే: ఢిల్లీ డేర్‌ డెవిల్స్‌తో జరిగిన మ్యాచ్‌లో రైజింగ్‌ పుణే సూపర్‌ జెయింట్‌ టాస్‌ గెలిచింది. మొదట బ్యాటింగ్‌ చేసిన ఢిల్లీ నిర్ణీత 20 ఓవర్లలో 4 వికెట్లకు 205 పరుగులు చేసింది.పుణే సూపర్‌ జెయింట్స్‌ బ్యాటింగ్‌కు దిగి16.1 ఓవర్లలో 108 పరుగులు చేసి ఆలౌటైంది.దీంతో పుణేపై ఢిల్లీ 97 పరుగులతో ఘన విజయం సాధించింది.ఢిల్లీ యువ బ్యాట్స్‌మెన్‌ సంజూ శాంసన్‌ 63 బంతులు ఆడి 8 బౌండరీలు,5 సిక్సర్లతో 102 పరుగులు చేశాడు.క్రిస్‌ మోరిస్‌ 9 బంతులు ఆడి 4 బౌండరీలు, 3 సిక్సర్లతో 38 పరుగులు చేసి చెలరేగాడు.దీంతో ఢిల్లీ 205 పరుగుల స్కోరుకు చేరుకుంది.ఐపిఎల్‌లో తొలి సెంచరీ చేసి శాంసన్‌ ఆకట్టుకున్నాడు.
జట్టు స్కోరు 2 వద్ద ఢిల్లీ ఓపెనర్‌ ఆదిత్య తారే జిరో వికెట్‌ తీసి పుణేకు మంచి శుభారంభాన్ని అందించాడు.దూకుడుగా ఆడుతున్న మరో ఓపెనర్‌ సామ్‌ బిల్లింగ్స్‌ 24 ను స్పిన్నర్‌ ఇమ్రాన్‌ తాహిర్‌ బౌల్డ్‌ చేశాడు.క్రీజులో అడుగుపెట్టినప్పటి నుంచి శాంసన్‌ నిలకడగా ఆడుతూ జట్టుకు మంచి పునాది వేశాడు. యువ క్రికెటర్‌ రిషబ్‌ పంత్‌ 31తో కలిసి ఢిల్లీకి భారీ స్కోరు అందించే ప్రయత్నం చేశాడు.వచ్చి రాగానే రిషబ్‌ భారీ షాట్లతో చెలరేగాడు.చివరికి బెన్‌స్టోక్స్‌ బౌలింగ్‌లో పంత్‌ రనౌట్‌గా పెవిలియన్‌కు చేరాడు.అయినప్పటికి శాంసన్‌ తన జోరును ఏ మాత్రం తగ్గించలేదు.స్పిన్‌,పేస్‌ అని తేడా లేకుండా అందరి బౌలింగ్‌లో సునాయాసంగా బౌండరీలు, సిక్సర్లు బాదాడు.ముఖ్యంగా అశోక్‌ దిండా వేసిన 18వ ఓవర్‌లో ఏకంగా రెండు సిక్సర్లు,ఒక బౌండరీ బాది 19 పరుగులు చేశాడు.ఆడమ్‌ జంపా వేసిన 19వ ఓవర్‌ తొలి బంతిని సిక్స్‌గా మలిచి తన టి20 కెరీర్‌లో తొలి సెంచరీ నమోదు చేశాడు.అనంతరం రెండవ బంతికే శాంసన్‌ ఔటయ్యాడు.
తరువాత క్రీజులోకి వచ్చిన క్రిస్‌ మోరిస్‌ కూడా భారీ షాట్లతో విరుచుకుపడ్డాడు.ఇన్నింగ్స్‌ చివరి ఓవర్‌ తొలి బంతికి అండర్సన్‌ సింగిల్‌ తీసుకున్నాడు.తరువాత అయిదు బంతులాడిన మోరిస్‌ రెండు సిక్సర్లు,రెండు బౌండరీలతో 22 పరుగులు సాధించి ఢిల్లీని 205 పరుగులు దాటించాడు.ఈ మ్యాచ్‌లో పుణే బౌలర్లు మరోసారి తేలిపోయారు.చాహర్‌,తాహిర్‌,జంపా ఒక్కొక్కరికి ఒక వికెట్‌ లభించింది. తడబడిన పుణే సూపర్‌ జెయింట్‌ ఢిల్లీ డేర్‌ డెవిల్స్‌ తరువాత బ్యాటింగ్‌కు దిగిన పుణే సూపర్‌ జెయింట్స్‌ తడబడటంతో టార్గెట్‌ చేరుకోలేకపోయింది. బ్యాట్స్‌మెన్‌ అగర్వాల్‌ మినహా ఎవరూ 20 పరుగుల స్కోరు దాటలేకపోయారు.దాదాపు ఎవరూ సరిగా నిలదొక్కుకోలేదు.ఓపెనర్‌ అజింక్యా రహానే 9 బంతులు ఆడి 10 పరుగులు చేసి ఖాన్‌ బౌలింగ్‌లో శాంసన్‌కు క్యాచ్‌ ఇచ్చి ఔటయ్యాడు.
మరో ఓపెనర్‌ అగర్వాల్‌ 18 బంతులు ఆడి 2 బౌండరీలతో 20 పరుగులు చేసి ఖాన్‌ బౌలింగ్‌లో మోరిస్‌కు క్యాచ్‌ ఇవ్వడంతో పెవిలియన్‌కు చేరిపోయాడు.డు ప్లెసిస్‌ 7 బంతులు ఆడి 1 బౌండరీతో 8 పరుగులు చేసి నదీమ్‌ బౌలింగ్‌లో పంత్‌కు క్యాచ్‌ ఇచ్చి ఔటయ్యాడు.తిపాఠి 5 బంతులు ఆడి 2 బౌండరీలతో 10 పరుగులు చేసి మోరిస్‌ బౌలింగ్‌లో నదీమ్‌కు క్యాచ్‌ ఇచ్చి క్రీజు నుంచి వెళ్లిపోయాడు.స్టోక్స్‌ 5 బంతులు ఆడి 2 పరుగులు చేసి కమిన్స్‌ బౌలింగ్‌లో పంత్‌కు క్యాచ్‌ ఇచ్చి వెనుదిరిగాడు.ధోనీ 14 బంతులు ఆడి 1 సిక్సర్‌తో 11 పరుగులు చేసి మిశ్రా బౌలింగ్‌లో నైయర్‌కు క్యాచ్‌ ఇచ్చి ఔటయ్యాడు.బాటియా 17 బంతులు ఆడి 1 సిక్సర్‌తో 16 పరుగులు చేసి మిశ్రా బౌలింగ్‌లో మోరిస్‌కు క్యాచ్‌ ఇచ్చి వెనుదిరిగాడు.చాహర్‌ 6 బంతులు ఆడి 2 సిక్సర్లతో 14 పరుగులు చేసి ఖాన్‌ బౌలింగ్‌లో పంత్‌కు క్యాచ్‌ ఇచ్చి ఔటయ్యాడు.జంపా 7 బంతులు ఆడి 1 బౌండరీతో 5 పరుగులు చేసి మిశ్రా బౌలింగ్‌లో శాంసన్‌కు క్యాచ్‌ ఇచ్చి పెవిలియన్‌కు చేరగా,ఇమ్రాన్‌ తాహిర్‌ 2 బంతులు ఆడి జిరో పరుగుల వద్ద నాటౌట్‌గా నిలిచాడు.దీంతో రైజింగ్‌ పుణే సూపర్‌ జెయింట్‌ 16.1 ఓవర్లలోనే ఆలౌటైంది